CELEX: 62019TN0797
Language: sk
Date: 2019-11-19 00:00:00
Title: Vec T-797/19: Žaloba podaná 19. novembra 2019 – Anglo Austrian AAB Bank a Belegging-Maatschappij „Far-East“/ECB

13.1.2020   
            
            
               SK
            
            
               Úradný vestník Európskej únie
            
            
               C 10/56
            
         
      Žaloba podaná 19. novembra 2019 – Anglo Austrian AAB Bank a Belegging-Maatschappij „Far-East“/ECB
      (Vec T-797/19)
      (2020/C 10/66)
      Jazyk konania: nemčina
      
         Účastníci konania
      
      
         Žalobkyne: Anglo Austrian AAB Bank AG (Viedeň, Rakúsko) a Belegging-Maatschappij „Far-East“ BV (Velp, Holandsko) (v zastúpení: M. Fischer, J. Willheim a M. Ketzer, advokáti)
      
         Žalovaná: Európska centrálna banka
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie žalovanej zo 14. novembra 2019, ktorým bolo spoločnosti Anglo Austrian AAB Bank AG odňaté povolenie na činnosť úverovej inštitúcie,
               
            
                  —
               
               
                  zaviazať žalovanú na náhradu trov konania,
               
            
                  —
               
               
                  rozhodnúť, že vzhľadom na existujúce okolnosti bude vec prejednaná prednostne v súlade s článkom 67 ods. 2 Rokovacieho poriadku Všeobecného súdu.
               
            
         Dôvody a hlavné tvrdenia
      
      Žaloba sa opiera o nasledujúce žalobné dôvody.
      
                  1.
               
               
                  Žalovaná porušila článok 14 ods. 5 nariadenia Rady (EÚ) č. 1024/2013 (1), keď nesprávne použila vnútroštátne právo uplatniteľné podľa článku 4 ods. 3 tohto nariadenia na odňatie povolenia.
               
            
                  2.
               
               
                  Žalobkyňa porušila zásadu proporcionality, keď odňatím povolenia neoprávnene uplatnila ultima ratio možného nástroja dohľadu.
               
            
                  3.
               
               
                  Žalobkyňa porušila právo spoločnosti Anglo Austrian AAB Bank AG na účinnú súdnu ochranu, keď neuskutočnila odklad výkonu tohto uznesenia.
               
            
                  4.
               
               
                  Žalovaná porušila článok 41 Charta základných práv Európskej únie, články 31 a 32 nariadenia Rady (EÚ) č. 1024/2013, ako aj § 70 ods. 4 zákona o bankovníctve (Bankwesengesetz) a článok 6 Európskeho dohovoru o ochrane ľudských práv, keď porušila procesné práva spoločnosti Anglo Austrian AAB Bank AG, zaručené v týchto ustanoveniach.
               
            
                  5.
               
               
                  Žalovaná porušila právo spoločnosti Belegging-Maatschappij „Far-East“ B.V. vlastniť majetok tým, že spoločnosti Anglo Austrian AAB Bank AG odňala povolenie, čím vlastne znížila ekonomickú hodnotu podielov, ktoré spoločnosť Belegging-Maatschappij „Far-East“ B.V. vlastnila v spoločnosti Anglo Austrian AAB Bank AG.
               
            
         (1)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63).